पाएं अपने शहर की ताज़ा ख़बरें और फ्री ई-पेपरडाउनलोड करें
द्रोणिका का प्रभाव बना हुआ है। खाड़ी से आने वाली नम हवाएं दिन के बाद रात में राहत दे रही हैं। चक्रवात के कारण तेज हवाओं के साथ सुबह जमकर बारिश हुई। सुबह 8 बजे तक बूंदाबांदी से बने मौसम के मिजाज ने वैशाख में सावन की याद दिला दी। उसके बाद मौसम सामान्य होने लगा और दोपहर में धूप खिलने से तापमान का पारा 38 डिग्री सेल्सियस वापस पहुंच गया।
बीते दो दिनों से तापमान इससे आगे नहीं बढ़ रहा है। आसमान में हल्के बादल छाए होने व बारिश से वातावरण में नमी बनी हुई है। हवा की गति अधिक होने से उमस से भी राहत महसूस की गई। बीते दो दिनों से खाडी में बने सिस्टम व चक्रवात के कारण जिले में बारिश हो रही है। बुधवार सुबह भी इसका प्रभाव देखा गया। सुबह करीब 2 घंटे तक अच्छी बारिश से वातावरण सुहावन हो चला था। लेकिन 10 बजने के साथ ही आसमान धीरे धीरे साफ होने लगा और तापमान का पारा पुन: 38 डिग्री पर थम गया।
बुधवार काे न्यूनतम तापमान भी 21 डिग्री दर्ज हुआ। मौसम का मिजाज बदलने से दिन के साथ रात में भी गर्मी से काफी राहत महसूस हो रही है। मौसम विभाग के अनुसार तापमान का पारा इस सप्ताह 39 डिग्री सेल्सियस के आसपास ही रहेगा। सप्ताह में शुक्रवार को अधिकतम 37 डिग्री तक रहने के आसार हैं जबकि न्यूनतम तापमान इस दिन 22 डिग्री हो सकता है। अगले सप्ताह फिर से तापमान बढ़ने के आसार मौसम विभाग ने जताए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn